32001D0012
L 003/27
JURNALUL OFÍCIAL AL UNIUNII EUROPENE
DECIZIA CONSILIULUI
din 19 decembrie 2000
de modificare a Deciziei 90/424/CEE privind cheltuielile în domeniul veterinar
(2001/12/CE)
CONSILIUL UNIUNII EUROPENE,
având în vedere Tratatul de instituire a Comunității Europene, în special articolul 37,
având în vedere propunerea Comisiei,
având în vedere avizul Parlamentului European (1),
având în vedere avizul Comitetului Economic și Social (2),
întrucât:
(1)
Regulamentul (CE) nr. 1258/1999 al Consiliului din 17 mai 1999 privind finanțarea politicii agricole comune (3) prevede că acele acțiuni sanitar-veterinare definite de Decizia 90/424/CEE (4) vor fi finanțate de la 1 ianuarie 2000 de către Secțiunea Garantare a Fondul European de Orientare și Garantare Agricolă (FEOGA), pentru realizarea obiectivelor stabilite la articolul 33 alineatul (1) din tratat.
(2)
Se recomandă să se specifice sistemul aplicat de Comunitate pentru gestionarea cheltuielilor respective.
(3)
Se recomandă ca aceste cheltuieli, având în vedere natura lor, să fie administrate direct de Comisie.
(4)
Decizia 90/424/CEE ar trebui, prin urmare, să se modifice în consecință,
ADOPTĂ PREZENTA DECIZIE:
Articolul 1
În Decizia 90/424/CEE se inserează următorul articol:
„Articolul 40a
Cheltuielile supuse finanțării în condițiile prezentei decizii sunt gestionate direct de Comisie, în conformitate cu articolul 98 alineatul (2) din Regulamentul Financiar din 21 decembrie 1977 (5).
Articolul 2
Prezenta decizie se adresează statelor membre.
Adoptată la Bruxelles, 19 decembrie 2000.